Komission tiedonanto neuvostolle ja Euroopan parlamentille - Ilmaliikenteen hallintajärjestelmää koskeva yleissuunnitelma (ATM-yleissuunnitelma) /* KOM/2008/0750 lopull. */





[pic] | EUROOPAN YHTEISÖJEN KOMISSIO | Bryssel 14.11.2008 KOM(2008) 750 lopullinen KOMISSION TIEDONANTO NEUVOSTOLLE JA EUROOPAN PARLAMENTILLE ILMALIIKENTEEN HALLINTAJÄRJESTELMÄÄ KOSKEVA YLEISSUUNNITELMA (ATM-YLEISSUUNNITELMA) KOMISSION TIEDONANTO NEUVOSTOLLE JA EUROOPAN PARLAMENTILLE ILMALIIKENTEEN HALLINTAJÄRJESTELMÄÄ KOSKEVA YLEISSUUNNITELMA (ATM-YLEISSUUNNITELMA) (ETA:n kannalta merkityksellinen teksti) 1. Johdanto ATM-yleissuunnitelma on SESAR-ohjelman kehitys- ja käyttöönottovaiheiden eräänlainen tiekartta. SESAR-ohjelma on yhtenäistä eurooppalaista ilmatilaa koskevan politiikan teknologinen tukipilari. SESARilla pyritään kehittämään uuden sukupolven ilmaliikenteen hallintajärjestelmä, jolla kyetään varmistamaan lentoliikenteen turvallisuus ja tehokkuus kaikkialla Euroopassa tulevien 30 vuoden ajan. Tämän tiedonannon tarkoituksena antaa tuki sille, että neuvosto hyväksyy SESAR-yleissuunnitelman alustavaksi ATM-yleissuunnitelmaksi. Neuvoston pyynnöstä tiedonantoon sisältyy SESAR-yleissuunnitelman arviointi, jossa keskitytään erityisesti ympäristökysymyksiin ja riskinhallintaan[1]. Neuvoston hyväksyntä on edellytys ATM-yleissuunnitelman hyväksynnälle SESAR-yhteisyrityksen hallintoneuvostossa[2]. ATM-yleissuunnitelma on jatkuvasti kehittyvä suunnitelma[3]. Niinpä tässä tiedonannossa esitellään prosessi, jonka mukaisesti ATM-yleissuunnitelmaa pidetään ajan tasalla. Prosessi vahvistaa SESAR-yhteisyrityksen ja sen hallintoneuvoston keskeisen aseman ATM-yleissuunnitelman hallinnoinnissa samalla kun varmistetaan, että kaikki merkittävät muutokset tehdään virallisen prosessin kautta, jossa jäsenvaltiot käyttävät valvontavaltaa[4]. 2. ATM-yleissuunnitelma 2.1. SESAR-ohjelman määrittelyvaihe pohjana SESARin määrittelyvaiheen rahoittivat yhdessä Euroopan yhteisö ja Eurocontrol. Sen on toteuttanut sopimusteitse perustettu SESAR-konsortio, jossa yhdistyvät kaikkien asian kannalta olennaisten sidosryhmien voimavarat ja asiantuntemus. SESAR-konsortio on ainutlaatuinen aloite, joka kokoaa Euroopan parhaan asiantuntemuksen ilmaliikenteen hallinnan alalla. SESARin määrittelyvaiheessa valmistui joukko tuotoksia, jotka ovat pohjana uuden ilmaliikenteen hallintajärjestelmäkonseptin kehittämiselle ja toteuttamiselle ja joissa käsitellään tutkimus- ja kehitystoimintaa sekä validointitoimia. Näitä seuraa koordinoitu käyttöönotto[5]. SESAR-ohjelman määrittelyvaiheen tuotoksista SESAR-yleissuunnitelma ( SESAR Master Plan ) erottuu kulmakivenä, jossa käsitellään suorituskyvyn parantamista, tavoitellun ATM-konseptin osatekijöitä ja kustannushyötyanalyysiä ja jossa esitetään etenemissuunnitelma toiminnallisten parannusten toteuttamiseksi johdonmukaisen SESAR-työohjelman muodossa. Näin ollen komissio ehdottaa, että SESAR-yleissuunnitelma hyväksytään alustavaksi ATM-yleissuunnitelmaksi. 2.2. SESAR-yleissuunnitelma 2.2.1. Tavoitteet Korkeimmalla tasolla SESAR-yleissuunnitelmassa määritellään, kuinka uutta ATM-konseptia tukevaa uutta ATM-järjestelmää kehitetään ja kuinka se otetaan käyttöön. Uutta konseptia tarvitaan, jotta yhtenäistä eurooppalaista ilmatilaa koskevan politiikan tavoitteiden saavuttamista voitaisiin merkittävästi edesauttaa. 2.2.2. Uusi ATM-konsepti SESAR-ohjelman panos yhtenäistä eurooppalaista ilmatilaa koskevien tavoitteiden saavuttamiseen on tulosta kokonaan uudesta lähestymistavasta ilmaliikenteen hallintaan. Lähestymistapa tunnetaan SESAR-toimintaratkaisuna[6]. Keskeiset osatekijät ovat: 1. Siirtyminen ilmatilaan perustuvista toiminnoista lentorataan perustuviin toimintoihin , jolloin kukin ilma-alus voi kulkea sille sopivinta reittiä ja saapua perille haluttuun aikaan. 2. Suunnitteluyhteistyö siten, että kaikki lennonhallinnan osapuolet lähtöportilta saapumisportille voivat suunnitella toimintonsa järjestelmän tuottamiin tuloksiin perustuen[7]. 3. Dynaaminen ilmatilanhallinta siviili- ja sotilasviranomaisten välisen koordinoinnin parantamisen kautta. 4. Uudet teknologiat , joiden avulla voidaan maksimoida ilmatilan ja lentoasemien kapasiteetti tarkentamalla lentosuunnistusta ja optimoimalla porrastusta ilma-alusten välillä. Uudet teknologiat sulautetaan yhdenmukaistettuun ja yhteentoimivaan tekniseen arkkitehtuuriin siten, että samalla vastataan Euroopan kaikkien alueiden tarpeisiin. 5. Ihmisten keskeinen asema ja heidän toimintaansa tukevat edistykselliset välineet turvallisuuden varmistamiseksi ja turhien paineiden välttämiseksi. 2.2.3. Seuraavat toimet: toimeenpanokokonaisuudet ja palvelutasot SESAR-yleissuunnitelma koostuu kolmesta toimeenpanokokonaisuudesta, joissa kussakin on kaksi palvelutasoa. Näistä toimeenpanokokonaisuuksista ja palvelutasoista annetaan lisätietoja liitteessä A. 2.3. SESAR-yleissuunnitelman arviointi Komissio katsoo, että SESARin määrittelyvaiheen tulokset ovat tällä hetkellä luotettavin perusta SESAR-ohjelman tuleville kehittämis- ja käyttöönottovaiheille. SESARin määrittelyvaiheen tuloksia ei kuitenkaan voida sellaisenaan pitää lopullisena suunnitelmana. Seuraavaksi siirrytään määrittelyvaiheesta kehittämisvaiheeseen[8], jonka tuloksena validoidaan suorituskykyä ja palveluja parantavat uudet teknologiat ja konsolidoidaan ATM-yleissuunnitelma. Näin ollen ATM-yleissuunnitelma on luonteeltaan jatkuvasti kehittyvä asiakirja. Seuraavissa kappaleissa pyritään antamaan yleiskuva teemoista, joita kehittämisvaiheessa on määrä konsolidoida edelleen. 2.3.1. Yhteiskunnalliset tavoitteet Komissio esitteli vuonna 2005 poliittisen vision ja korkean tason tavoitteet yhtenäiselle eurooppalaiselle ilmatilalle ja sen teknologiselle tukipilarille: - kapasiteetin kolminkertaistaminen ja viivästymisten vähentäminen sekä maapalveluissa että ilmassa - turvallisuustason parantaminen kymmenkertaisesti - lentojen ympäristövaikutusten vähentäminen 10 prosentilla ja - ATM-palvelujen tarjoaminen ilmatilan käyttäjille ainakin 50 prosenttia nykyistä halvemmalla. SESARin määrittelyvaiheessa tultiin siihen johtopäätökseen, että ATM:llä voidaan merkittävästi edesauttaa näiden tavoitteiden saavuttamista. SESAR-ohjelman tavoitteet vuoteen 2020 ovat seuraavat[9]: - kapasiteetin lisääminen 73 prosentilla vuodesta 2004 - vastaava parannus turvallisuudessa siten, ettei ATM-lähtöisten onnettomuuksien ja vakavien tai riskiä aiheuttavien tilanteiden määrä kasva, vaikka liikenteen määrä kasvaa - lentokohtaisten ympäristövaikutusten vähentäminen 10 prosentilla vuoteen 2005 verrattuna ja - lentokohtaisten kustannusten aleneminen 50 prosenttia vuoteen 2004 verrattuna. SESAR-yhteisyritys seuraa jatkuvasti SESAR-ohjelman panosta komission asettamien yhteiskunnallisten tavoitteiden saavuttamisessa, ja tätä panosta pidetään yllä ATM-yleissuunnitelman tulevissa versioissa. 2.3.2. Ympäristö SESAR-ohjelmassa otetaan huomioon kasvava ympäristöpaine ja sen merkitys ATM-yhteisössä kahden ympäristöön liittyvän päätavoitteen kautta. Nämä tavoitteet ovat: - Päästövähennysten saavuttaminen. SESARin tavoitteena on saavuttaa vuoteen 2020 mennessä yksin ATM-järjestelmää parantamalla 10 prosentin lentokohtaiset polttoainesäästöt ja siten mahdollistaa lentokohtaisten kaasupäästöjen vähentäminen 10 prosentilla. - Melupäästöjen hallinnan parantaminen ja meluhaittojen vähentäminen. Varmistetaan, että lentokohtaisia melupäästöjä ja meluhaittoja vähennetään mahdollisimman paljon. Jos kehittämisvaiheessa tullaan siihen johtopäätökseen, että ilmatilan hallintajärjestelmän parannukset eivät yksinään riitä mainittujen tavoitteiden saavuttamiseen, riittävä koordinointi SESAR-ohjelman ja Clean Sky -aloitteen[10] välillä mahdollistaa tarvittavan tasapainon löytämisen, jotta voidaan varmistaa, että ympäristötavoitteet ovat saavutettavissa molempien aloitteiden yhteenlasketun panoksen kautta. Muutokset SESAR-ohjelman mahdollisuuksissa vähentää lentoliikenteen ympäristövaikutuksia otetaan huomioon ATM-yleissuunnitelman tulevissa versioissa. 2.3.3. Yhteentoimivuus ja standardointi Yhteentoimivuus on olennaisen tärkeää SESARin onnistumisen kannalta. Ilmatilan käyttäjät ovat selkeästi ilmaisseet tarpeensa voida liikennöidä kaikkialla maailmassa käyttäen yhtä ainoaa lentokoneessa olevaa laitteistojärjestelmää, joka on yhteentoimiva kaikkien maassa toimivien ATM-järjestelmien kanssa: Tällaisia ovat Euroopan SESAR, Yhdysvaltain NextGen ja mikä tahansa näiden järjestelmien laajennus tai vastaava teknologinen aloite muualla maailmassa[11]. Yhteentoimivuus edellyttää kansainvälisesti hyväksyttyjä standardeja ja normeja. SESARin kehittämisvaiheessa luodaan teknologinen perusta niiden määrittelylle. Laaditaan myös standardointia koskeva etenemissuunnitelma, jota pidetään ajan tasalla omana lukunaan ATM-yleissuunnitelmassa. Sen ansiosta ATM-alan sidosryhmät voivat ennakoida tilannetta ja koordinoida toimiaan helpottaakseen SESARin teknisten ehdotusten hyväksymistä standardeiksi ja normeiksi asianomaisissa standardointielimissä. 2.3.4. Käyttöönotto SESARin käyttöönottovaihe koostuu kolmesta peräkkäisestä toimeenpanokokonaisuudesta, joihin sisältyy toiminnallisia parannuksia. Toimeenpanokokonaisuuksien toteuttamista tuetaan nykyisellä yhteisön lainsäädäntökehyksellä (täytäntöönpanosäännöt ja yhteisön eritelmät). Se muodostaa eräänlaisen sääntelyn tiekartan, jota komissio kehittää ja pitää yhdenmukaisena ATM-yleissuunnitelman kanssa. Kehittämisvaiheen tulokset ja ilmaliikenteen hallinnan sidosryhmien muuttuvat tarpeet edellyttävät, että näitä toimeenpanokokonaisuuksia arvioidaan jatkuvasti, jotta voidaan varmistaa kaikkien sidosryhmien sitoutuminen niihin. Nyt on vuorossa toimeenpanokokonaisuus 1. Siinä luodaan perusta, jolle seuraavat kokonaisuudet rakentuvat. Siihen sisältyviä toiminnallisia parannuksia tarkastellaan uudelleen, jotta voidaan varmistaa, että ne vastaavat kaikkein kiireellisimpiin odotuksiin. Toimeenpanokokonaisuuden 1 kehittyminen otetaan huomioon saatettaessa ATM-yleissuunnitelmaa ajan tasalle. 2.3.5. Liiketoimintatapaus SESARin määrittelyvaiheessa tehtyä työtä alustavan liiketoimintatapauksen ja kustannushyötyanalyysin laatimiseksi on jatkuvasti tarkasteltava uudelleen ATM-yleissuunnitelman muuttuessa. Lisäksi on vielä arvioitava toimeenpanokokonaisuuden 1 erityiset rahoitusmekanismit[12]. On myös kehitettävä sotilasilmailua, miehittämättömiä ilma-aluksia, yleisilmailua, liikelentotoimintaa (ml. hyvin kevyet suihkukoneet) ja helikoptereita koskevat liiketoimintatapaukset. Yleisen SESAR-liiketoimintatapauksen ja erityisten liiketoimintatapausten konsolidointi on otettava huomioon ATM-yleissuunnitelman tulevissa versioissa. 2.3.6. Riskinhallinta Neuvosto pyysi komissiota varmistamaan, että yhteisyritys ottaa käyttöön riskinhallintaprosessin[13]. SESAR-yleissuunnitelma tarjoaa pohjan riskinhallintaprosessille, jossa ensisijaiset riskit ja niiden lieventämistoimet määritellään hyvissä ajoin. Palvelujen toimittamisen osalta ensisijaisia riskejä ovat seuraavat: - toimeenpanokokonaisuutta 1 ei toteuteta riittävän yhdenmukaisesti; - käyttöönottovaiheen puutteellinen hallinnointi johtaa toimeenpanokokonaisuuksien 2 ja 3 toteutuksen epäonnistumiseen; - keskeiset sidosryhmät eivät investoi SESARiin; - uuden ATM-konseptin tueksi tarvittavien edistyneiden teknologioiden kehittäminen tai validointi epäonnistuu ja/tai viivästyy; - kattavan tiedonhallintajärjestelmän (SWIM-järjestelmän) toteutus epäonnistuu ja/tai viivästyy. Institutionaalisten ja hallintokysymysten osalta ensisijaisia riskejä ovat seuraavat: - sääntelykehys ei tue käyttöönottoprosessia riittävällä tavalla; - henkilöstöhallinnon epäonnistuminen muutosten aikana; - eurooppalaisen ilmatilan puute tai myöhään jatkuva pirstaloituminen. Näiden riskien hallitsemiseksi on määritelty yli 40 lieventämistointa, joista jo runsaat 25 on toteutettu. Riskien odotetaan vähenevän huomattavasti vuodesta 2009 lähtien[14]. Kuhunkin ATM-yleissuunnitelman päivitykseen sisältyy arviointi ensisijaisista riskeistä ja niiden lieventämistoimista. 2.4. SESAR-yleissuunnitelman hyväksyminen ATM-yleissuunnitelmaksi Edellä esitetyn arvioinnin perusteella komissio ehdottaa, että neuvosto hyväksyy SESAR-yleissuunnitelman ATM-yleissuunnitelmaksi[15]. SESAR-yleissuunnitelman hyväksyminen alustavaksi ATM-yleissuunnitelmaksi ei edellytä jäsenvaltioilta suurempia sitoumuksia kuin SESAR-ohjelman kehittämisvaiheen käynnistämisestä annetussa neuvoston päätöslauselmassa[16] esitetään. 3. ATM-yleissuunnitelman hallinnointi Koska yleissuunnitelma on asiakirja, joka kehittyy kaiken aikaa , on sovittava menettelystä sen tulevien päivitysten hyväksymiseksi. Tämä on sitäkin tärkeämpää, koska ATM-yleissuunnitelman päivitykset hyväksyy SESAR-yhteisyrityksen hallintoneuvosto[17]. 3.1. ATM-yleissuunnitelman ensimmäinen hyväksyminen Prosessi alkaa siitä, että neuvosto hyväksyy SESAR-yleissuunnitelman alustavaksi ATM-yleissuunnitelmaksi. Tämän jälkeen noudatetaan seuraavia vaiheita: - Komissio antaa ATM-yleissuunnitelman tiedoksi Euroopan parlamentille[18]. - Komissio ilmoittaa SESAR-yhteisyritykselle ATM-yleissuunnitelman hyväksymisestä. - Hallintoneuvosto hyväksyy neuvoston aiemmin vahvistaman ATM-yleissuunnitelman[19]. 3.2. ATM-yleissuunnitelman elinkaari Kun hallintoneuvosto hyväksyy ATM-yleissuunnitelman, yhteisyritys saa tarvittavan perustan työohjelmansa laatimiselle. Tästä alkaa ATM-yleissuunnitelman varsinainen elinkaari, jonka aikana SESAR-yhteisyritys vastaa sen hallinnoinnista. Aina kun ATM-yleissuunnitelman merkittävä[20] päivitys on valmis hallintoneuvoston käsiteltäväksi[21], noudatetaan seuraavia vaiheita: - Kun ATM-yleissuunnitelman merkittävä muutos on valmis hallintoneuvoston käsiteltäväksi, se toimitetaan kaikille hallintoneuvoston jäsenille, myös komissiolle. - Komissio esittää SESAR-yhteisyrityksen ehdottaman ATM-yleissuunnitelman päivityksen yhtenäisen ilmatilan komitealle, joka pyrkii vahvistamaan yhteisön kannan ehdotukseen[22]. Tällä kuulemisella varmistetaan, että jäsenvaltiot voivat valvoa ATM-yleissuunnitelmaa ja sen toteutusta. - Komissio ilmoittaa yhteisön kannan hallintoneuvostossa, kun se äänestää ATM-yleissuunnitelman päivityksen hyväksymisestä[23]. 4. ATM-yleissuunnitelman toteuttaminen SESAR-yhteisyritys vastaa ATM-yleissuunnitelman toteuttamisesta[24]. Komissio raportoi säännöllisesti neuvostolle ja Euroopan parlamentille siitä, kuinka yhteisyritys edistyy ATM-yleissuunnitelman toteutuksessa[25]. Komissio valvoo myös yhdenmukaisuutta ICAO:n yleisen toteuttamissuunnitelman kanssa. 5. Päätelmät ATM-yleissuunnitelma on olennainen tekijä yhtenäisen eurooppalaisen ilmatilan toteutuksessa. Sen hyväksyminen nopeuttaa nykyisten ATM-järjestelmien teknistä kehitystä, jota tarvitaan tukemaan SESARin uutta ATM-konseptia ja sen keskeistä panosta yhtenäisen eurooppalaisen ilmatilan yhteiskunnallisten tavoitteisen saavuttamiseen. Komissio pyytää neuvostoa hyväksymään SESAR-yleissuunnitelman alustavaksi ATM-yleissuunnitelmaksi sekä hyväksymään ATM-yleissuunnitelman päivittämisessä sovellettavan menettelyn. ANNEX A THE ATM MASTER PLAN OVERVIEW: SESAR IMPLEMENTATION PACKAGES AND SERVICE LEVELS The overall plan for the development and deployment of SESAR and its corresponding network is illustrated in Figure 1 below. [pic] Figure 1 - Master Plan Overview Services levels 0 to 5 are shortly described in the table below. Service levels | 0 | 1 | 2 | 3 | 4 | 5 | Key achievements | Rolling out best practises | Preparing trajectory based operations | Implementing net-centric trajectory management | Achieving advanced automation on a shared trajectory environment | Extending operations with advanced separation modes | Accommodating full 4 dimension trajectory management based on user preferred routes | Key dates[26] | Now / 2012 | 2009 / 2013 | 2013 / 2019 | 2017 / 2020 | 2020/2025 | From 2025 | Examples of operational improvements[27] | Continuous descent approach Flexible air traffic control sectors Continuous climb departure Initial data-link Automatic flight conformance monitoring Basic departure management Arrival management Ground based safety nets Runway occupancy time optimisation techniques | Interactive rolling network operations plan Manual user driven prioritisation process Arrival/departure management integration Airborne traffic awareness in flight and on ground Airborne and on ground traffic separation Improved low visibility procedure | Full set of complexity management tools Airborne spacing, sequencing and merging 2 dimension precision trajectory clearances on pre-defined routes Automatic surface movement planning and routing Separation adjustment based on wake vortex detection | Dynamic terminal areas and flexible military areas Dynamic air traffic flow management using reference business trajectory Dynamic reference business trajectory revision using data-link 2 dimension precision trajectory clearances on user preferred routes 3 dimension precision trajectory clearances on pre-defined routes Full set of advanced controllers tools Automatic airborne separation | Dynamic mobile areas Free routing outside terminal areas 3 dimension precision trajectory clearances on user preferred routes Delegation of the separation 1 to 1 aircraft for crossing/passing manoeuvres Advanced safety nets with full compatibility between ground based and airborne tools Use of synthetic vision in low visibility conditions Remotely controlled aerodrome | Real time adaptation of air traffic control sectors Aircraft spacing self adjustment based on wake vortex detection Delegation of the separation 1 to several aircraft 4 dimension precision trajectory clearances on user preferred routes | Table 1: overview of SESAR service levels 0 to 5 [1] SESAR-ohjelman kehittämisvaiheen käynnistämisestä 9. lokakuuta 2008 annettu neuvoston päätöslauselma, 5 ja 9 artikla. [2] Neuvoston asetus (EY) N:o 219/2007, 5 artiklan 1 kohta. [3] SESAR-ohjelman kehittämisvaiheen käynnistämisestä 9. lokakuuta 2008 annettu neuvoston päätöslauselma, 6 artikla. [4] SESAR-ohjelman kehittämisvaiheen käynnistämisestä 9. lokakuuta 2008 annettu neuvoston päätöslauselma, 7 artikla. [5] SESAR-ohjelman määrittelyvaiheen kuusi tärkeintä tuotosta ovat: D1 - The Air Transport Framework (viite V3.0, heinäkuu 2006); D2 - The Performance Target (viite DLM-0607-001-02-00a, joulukuu 2006); D3 - The ATM Target Concept (viite DLM-0612-001-02-00a, syyskuu 2007); D4 - The Deployment Sequence (viite DLM-0706-001-02-00, tammikuu 2008); D5 - SESAR Master Plan (viite DLM-0710-001-02-00, huhtikuu 2008); D6 - Work Programme for 2008–2013 (viite DLM-0710-002-02-00, huhtikuu 2008). Nämä asiakirjat ovat ladattavissa internetosoitteessa: https://www.atmmasterplan.eu. [6] Toimintaratkaisu on yksityiskohtainen kuvaus siitä, kuinka operatiivista konseptia sovelletaan. Siinä yksilöidään toiminnot ja prosessit, vuorovaikutus ja tietovirrat niiden välillä, asianomaiset toimijat sekä niiden asema ja tehtävät. [7] Suunnitteluyhteistyötä helpottaa SWIM-järjestelmä ( System Wide Information System ), josta kaikki osapuolet saavat ajantasaista relevanttia tietoa. [8] SESAR-ohjelman kehittämisvaiheen käynnistämisestä 9. lokakuuta 2008 annettu neuvoston päätöslauselma, 4 artikla. [9] SESAR D5 - SESAR Master Plan (viite DLM-0710-001-02-00, huhtikuu 2008) §2.1.1; Näiden suorituskykytavoitteiden saavuttamista arvioidaan SESAR-ohjelmaa varten määriteltyjen, ICAO:n standardeista johdettujen tärkeimpien suorituskykyindikaattoreiden perusteella. Esimerkkejä: vuotuiset IFR-lennot Euroopassa (kapasiteetti); reitin vuotuiset kokonaiskustannukset (kustannustehokkuus); aikataulun mukaisesti lähtevät reittiliikenteen lennot (tehokkuus). On myös muita keskeisiä suorituskykyindikaattoreita, joilla arvioidaan joustavuutta, ennustettavuutta, turvallisuutta ja kestävyyttä ympäristön kannalta (katso D5 §2.1). [10] Clean Sky on yhteinen teknologia-aloite, jossa kehitetään läpimurtoteknologioita, joilla vähennetään merkittävästi lentoliikenteen ympäristövaikutuksia. Lisätietoja saa verkko-osoitteesta http://www.cleansky.eu. [11] Montrealissa 8.–10. syyskuuta 2008 pidetyn ICAO-konferenssin Forum on Integration and Harmonization of NextGen and SESAR into the Global ATM Framework tulokset. [12] Avustukset, joita ei makseta takaisin; poistojen lykkäys; taloudelliset kannustimet. [13] SESAR-ohjelman kehittämisvaiheen käynnistämisestä 9. lokakuuta 2008 annettu neuvoston päätöslauselma, 9 artikla. [14] SESAR D5 - SESAR Master Plan (viite DLM-0710-001-02-00, huhtikuu 2008) § 5. [15] Kuten SESAR-yhteisyrityksen perustamisesta 27. helmikuuta 2007 annetun neuvoston asetuksen (EY) N:o 219/2007 1 artiklan 2 kohdassa edellytetään. [16] SESAR-ohjelman kehittämisvaiheen käynnistämisestä 9. lokakuuta 2008 annettu neuvoston päätöslauselma. [17] Neuvoston asetus (EY) N:o 219/2007, annettu 27. helmikuuta 2007, liitteen 5 artiklan 1 kohdan a alakohta. [18] Neuvoston asetus (EY) N:o 219/2007, annettu 27. helmikuuta 2007, 1 artiklan 3 kohta. [19] Neuvoston asetus (EY) N:o 219/2007, annettu 27. helmikuuta 2007, liitteen 5 artiklan 1 kohdan a alakohta. [20] Merkittävä muutos tarkoittaa muutosta, joka vaikuttaa investointeihin, (kustannukset), suorituskykyyn (hyödyt) tai aikatauluihin. Vähämerkityksiset muutokset käsitellään SESAR-yhteisyrityksen sisällä. Vähämerkityksisten päivitysten hyväksymiseen sovellettava menettely ei kuulu tämän tiedonannon alaan. [21] SESAR-yhteisyritys on laatinut osana työohjelmaansa työkokonaisuuden, joka on kokonaan omistettu ATM-yleissuunnitelman ylläpitämiseen (WP C). Työkokonaisuus vastaa tässä tiedonannossa kuvattuja korkean tason prosesseja. [22] Neuvoston asetus (EY) N:o 219/2007, annettu 27. helmikuuta 2007, 5 artiklan 4 kohta, ja neuvoston päätös 1999/468/EY, tehty 28. kesäkuuta 1999. [23] Neuvoston asetus (EY) N:o 219/2007, annettu 27. helmikuuta 2007, liitteen 4 artiklan 6 kohta. [24] Neuvoston asetus (EY) N:o 219/2007, annettu 27. helmikuuta 2007, 1 artiklan 5 kohta, ja SESAR-ohjelman kehittämisvaiheen käynnistämisestä 9. lokakuuta 2008 annettu neuvoston päätöslauselma, 9 artikla. [25] Neuvoston asetus (EY) N:o 219/2007, annettu 27. helmikuuta 2007, 3 artikla. [26] Two dates are presented for each service level. The first date means some features of the service level are available in some specific areas. The second date means full service level is available in most areas. [27] Refer to SESAR D5 - SESAR Master Plan (ref. DLM-0710-001-02-00, April 2008) §3 for full list of operational improvements arranged by lines of changes